OpenLLM-France/wikimedia huggingface dataset:
# Codi ATC S01

El codi ATC S01, descrit com Oftalmològics, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup S01 és part del grup anatòmic S Òrgans dels sentits.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QS01...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## S01A Antiinfecciosos

    S01A A Antibiòtics
    S01A B Sulfonamides
    S01A D Antivirals
    S01A X Altres antiinfecciosos

## S01B Agents antiinflamatoris

    S01B A Corticosteroides, monofàrmacs
    S01B B Corticosteroides i midriàtics en combinació
    S01B C Agents antiinflamatoris no esteroidals

## S01C Agents antiinflamatoris i antiinfecciosos en combinació

    S01C A Corticosteroides i antiinfecciosos en combinació
    S01C B Corticosteroides, antiinfecciosos i midriàtics en combinació
    S01C C Agents antiinflamatoris no esteroidals i antiinfecciosos en combinació

## S01E Preparats contra el glaucoma i miòtics

    S01E A Simpaticomimètics en la teràpia del glaucoma
    S01E B Parasimpaticomimètics
    S01E C Inhibidors de l'anhidrasa carbònica
    S01E D Agents betabloquejadors
    S01E X Altres preparats contra el glaucoma

## S01F Midriàtics i cicloplègics

    S01F A Anticolinèrgics
    S01F B Simpaticomimètics, excl. preparats contra el glaucoma

## S01G Descongestius i antial·lèrgics

    S01G A Simpaticomimètics usats com a descongestius
    S01G X Altres antial·lèrgics

## S01H Anestèsics locals

    S01H A Anestèsics locals

## S01J Agents de diagnòstic

    S01J A Agents colorants
    S01J X Altres agents usats en diagnòstic oftalmològic

## S01K Auxiliars en cirurgia ocular

    S01K A Substàncies viscosoelàstiques
    S01K X Altres auxiliars en cirurgia

## S01X Altres oftalmològics

    S01X A Altres oftalmològics

## Referències

* ↑ «ATC/DDD Index 2016: code S01». WHO Collaborating Centre for Drug Statistics Methodology.
* ↑ «ATCvet Index 2016: code QS01». WHO Collaborating Centre for Drug Statistics Methodology.
# Herodes

Herodes és el nom dels següents personatges:
* Herodes és el nom de diversos membres de la dinastia herodiana de la província romana de Judea:
** Herodes el Gran (c. 74-4 aC), rei de Judea que, segons descriu l'evangeli de Mateu, va ordenar la "massacre dels innocents".
** Herodes I Agripa (c. 10 aC-44 dC), rei de Judea.
** Herodes Antipes, tetrarca de Galilea i Perea 4 aC-39 dC.
** Herodes II Agripa (27-100).
** Herodes Filip I, marit d'Heròdies que el va deixar per unir-se a Herodes Antipes.
** Herodes Filip II o Filip el Tetrarca, (4 aC-34 dC)
** Herodes Pòlio, també conegut com a Herodes de Calcis, rei de Calcis (41-48).
* Altres personatges:
** Herodes Àtic, orador grec
** Herodes de Palmira, príncep de Palmira.
** Herodes (poeta), poeta hel·lenístic (2a meitat s. III aC), autor dels Mimiambs
# Issedons

Els issedons (en llatí issedones, en grec antic Ἰσσηδόνες) eren un poble que vivia a l'est dels argippaei, a l'Àsia central, i eren coneguts dels grecs pels seus contactes amb les colònies de l'Euxí. Els autors llatins els anomenaven essedones. L'espartà Alcman (671-631 aC) ja els menciona i els dona el nom d'assedons (assedones), tal com també fa Hecateu. En temps molt antics, hi va haver un gran moviment de tribus nòmades al seu anterior territori, d'on van ser expulsats pels arimaspes, i llavors els issedons van pressionar als escites i als cimmeris. Aquestes migracions van ser explicades en un poema per l'autor semi-mític anomenat Arístees de Proconnès, de qui els habitants de Milet explicaven les seves aventures al país dels issedons, segons diu Heròdot.
Heròdot indica alguns dels seus costums: quan algú perdia el pare, havia de matar unes ovelles i coure la carn amb la del mort quan era cremat. El crani del difunt era daurat i guardat i es convertia en una espècie d'ídol i se li tributaven sacrificis anuals. Eren respectuosos de les lleis, i la dona i l'home eren iguals en drets i deures. Pomponi Mela explica el mateix que Heròdot pels cranis dels avantpassats, però diu que els feien servir de copa per beure vi. Plini el Vell els anomena més d'una vegada, i Claudi Ptolemeu diu que tenien una ciutat al centre d'Àsia anomenada Ἰσσηδών (Issendon), i que van viure després a Escítia.
Els esforços per identificar-los no han arribat a res concloent. Els costums descrits per Heròdot s'han interpretat com una mostra de canibalisme, cosa molt discutida.

## Referències

* ↑ Smith, William (ed.). «Issedones». Dictionary of Greek and Roman Geography (1854). [Consulta: 7 agost 2021].
# Parapilocrocis

Parapilocrocis és un gènere d'arnes de la família Crambidae descrit per Eugene Munroe el 1967.

## Taxonomia

* Parapilocrocis albomarginalis (Schaus, 1920)
* Parapilocrocis citribasalis Munroe, 1967

## Espècies antigues

* Parapilocrocis albipunctalis (Hampson, 1918)

## Referències

* ↑ «GlobIZ search». Global Information System on Pyraloidea. [Consulta: 23 març 2019].
* ↑ Pitkin, Brian; Jenkins, Paul. «Parapilocrocis Munroe, 1967» (en anglès). Butterflies and Moths of the World. Londres: Natural History Museum, 05-11-2004.
# Glottiphyllum regium

Glottiphyllum regium és una espècie rara de planta suculenta, de la família de les aïzoàcies (Aizoaceae).

## Descripció

Glottiphyllum regium és l'espècie més gran del seu gènere, amb fulles de més de 6,5 cm de llargada. Les fulles són de color verd brillant, cap amunt, carnoses i neixen en parelles. Els dos parells de fulles tenen una mida molt semblant, a diferència de moltes altres espècies de Glottiphyllum. Els parells de fulles creixen en una disposició decussada (cada parell de fulles en angle recte amb l'anterior, en lloc de tot en les mateixes dues fileres dístiques). La fulla tampoc té la base inflada (a diferència de Glottiphyllum cruciatum). Les flors tenen un color groc billant de fins a 35 mm de diàmetre Les càpsules de llavors són suaus i esponjoses, amb les vores altes.

## Distribució i hàbitat

Glottiphyllum regium és autòcton de zones àrides del Petit Karoo oriental, a la regió de Calitzdorp, prop del riu Gamka de la província sud-africana del Cap Occidental, entre els 400 fins als 650 m d'alçada. Té una àrea de distribució en el seu hàbitat inferior a 20 km². Coexisteix amb diverses altres espècies de Glottiphyllum.

## Amenaces

Aquesta espècie està amenaçada per la introducció d'espècies exòtiques invasores (efectes directes), recol·lecció, pèrdua d'hàbitat i degradació de l'hàbitat.

## Taxonomia

Glottiphyllum regium va ser descrita per N.E. Br. i publicat a Mem. Bot. Surv. South Africa 2(1–2): 1–152(pt. 1), 1–270(pt. 2), a l'any 1987.

### Etimologia

Glottiphyllum: nom genèric que prové del grec "γλωττίς" (glotis = llengua) i "φύλλον" (phyllos =fulla).
regium: epítet llati que significa "reial".

### Sinonímia

* Glottiphyllum compressum L. Bolus (1931)

## Referències

* 1 2 Heidrun E.K. Hartmann, Horst Gölling (en anglès) A monograph on the genus Glottiphyllum (Mesembryanthema, Aizoaceae), 11, 1993, pàg. 40.
* 1 2 «Glottiphyllum regium» (en anglès). Llifle - Encyclopedia of living forms. [Consulta: 23 novembre 2021].
* 1 2 3 «Red List of South African Plants». South African National Biodiversity Institute (SANBI). [Consulta: 23 novembre 2021].
* 1 2 «Glottiphyllum regium». Conservatori i Jardí Botànic de Ginebra: Flora africana.
* ↑ «Glottiphyllum carnosum» (en anglès). Tropicos.org. Missouri Botanical Garden. [Consulta: 23 novembre 2021].
* ↑ «Dictionary of Botanical Epithets». [Consulta: 23 novembre 2021].
* ↑ «Glottiphyllum regium». The Plant List. [Consulta: 23 novembre 2021].
# Bonònia

«Bonònia» té aquests significats:
* Bonònia, nom romà de la ciutat italiana de Bolonya.
* Bonònia, fortalesa romana de Panònia, probablement Banoštor
* Bononia Oceanensis, nom romà de l'actual Boulogne-sur-Mer
# FEICAT

Feicat - Federació d'Empreses d'Inserció de Catalunya és una associació empresarial que reuneix les empreses d'inserció per promoure les empreses d'economia social com a instrument de lluita contra la pobresa i l'exclusió social a Catalunya.
El 2016 en formaven part 39 empreses. Entre les entitats promotores hi ha la Fundació Engrunes, la Fundació Formació i Treball, la Fundació Ared, diverses Càritas Diocesanes, l'Associació Solidança, la Fundació Trinijove o la Fundació Futur. L'agost del 2015, la Generalitat de Catalunya va signar un conveni amb Feicat per enfortir el model català d'impreses d'inserció. Amb la Creu Roja i la Federació d'Entitats Catalanes d'Acció Social van participar en el programa Làbora de l'Ajuntament de Barcelona que va contribuir a la reinserció social de 1537 persones el 2015. El mareix any va signar un conveni amb l'Ajuntament de Barcelona i l'Obra Social la Caixa per generar un mínim de 50 llocs de treball per a col·lectius d'extrema vulnerabilitat.

## Referències

* ↑ «Neix Feicat, l'associació que aglutina les empreses d'inserció catalanes». Ared, Fundació per a la reinserció de dones, 24-04-2008. [Consulta: octubre 2016].
* ↑ «Catalina González, nova presidenta de Feicat» (pdf). Infofeicat, 16, 01-09-2015, pàg. 1. Arxivat de l'original el 2021-05-05 [Consulta: 30 octubre 2016].
* ↑ «La Feicat - Empreses d'Inserció de Catalunya nova entitat membre de la Focir», 03-11-2015.
* 1 2 Martínez, Júlia «Una oportunitat per arrelar». La Vanguardia, 17-02-2015 [Consulta: 31 octubre 2016].
* ↑ «Relació d'Empreses». [Consulta: octubre 2016].
* ↑ «La Generalitat signa un conveni amb Feicat per enfortir el model català d'empreses d'inserció». Generalitat de Catalunya, 6 agpst 2016. Arxivat de l'original el 2016-10-31. [Consulta: 30 octubre 2016].
* ↑ «“Inserits” que l'Ajuntament no sap si conserven la feina». El Punt Avui, 10-05-2016.

## Enllaços externs

* «Estatuts de l'Organització empresarial Empreses d'Inserció de Catalunya (FEICAT)». Cercador d'Informació i Documentació Oficials (CIDO). Diputació de Barcelona, 07-11-2015.
# Col·legi Oficial d'Arquitectes de Cantabria

El Col·legi Oficial d'Arquitectes de Cantàbria (abreujat COACAN) és el col·legi professional d'arquitectes de Cantàbria (Espanya), membre del Consell Superior dels Col·legis d'Arquitectes d'Espanya, escindit del de Madrid en 1983. Agrupa a tots els arquitectes en actiu d'aquesta comunitat autònoma i està integrat al Consejo Superior de Colegios de Arquitectos de España, que agrupa tots els ens col·legials dels arquitectes de l'Estat.

## Història

El 23 d'octubre de 1907 es va fundar l'Associació d'arquitectes de Santander per a les províncies de Santander i Astúries, dirigida per Alfredo de l'Escala i amb Javier González de Riancho com a secretari. L'organització va anar creixent sobretot a partir de les incorporacions de 1914 i el X Congrés Nacional d'Arquitectes (agost de 1929).
En 1931 és substituïda per la delegació del Col·legi Oficial d'Arquitectes de Madrid. Per Reial decret, en 1983 es constitueix el Col·legi Oficial d'Arquitectes de Cantàbria, amb seu a Santander. La seva primera junta se celebra el 25 d'abril d'aquest mateix any, tenint llavors 108 col·legiats.

## Degans-presidents

* Antonio Ortega Fernández (1983)
* Luis Pedraz Derqui (1983-1985)
* José Cabrero Cabrera (1985-1987)
* Luis de Prada Pareja (1987-1989)
* Jesús Molinero Barroso (1989-1991)
* Fernando Banya Cabrero (1991-1993)
* Luis Pedraz Derqui (novament; 1993-1996)
* Clemente Lomba Gutiérrez (1996-2005)
* Pío Jesús Santamaría Muñoz (2005-2009)
* Ignacio Pereda Pérez (2009-2015)
* José Ignacio Villamor Elordi (2015-actualitat)

## Bibliografia

* COACAN - Història (Última consulta: 20 d'agost de 2010)

## Referències

* ↑ «Consejo Superior de Colegios de Arquitectos de España» (en castellà). [Consulta: 21 gener 2012].

## Enllaços externs

* Pàgina web oficial
# Horná Lehota (Dolný Kubín)

* No s'ha de confondre amb Horná Lehota (Brezno).
Horná Lehota és un poble i municipi d'Eslovàquia que es troba a la regió de Žilina, al centre-nord del país.
# Issen

Issen (en àrab إسن, Isn; en amazic ⵉⵙⵏ) és una comuna rural de la província de Taroudant, a la regió de Souss-Massa, al Marroc. Segons el cens de 2014 tenia una població total de 12.119 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 22 d’octubre 2017. [Consulta: 19 novembre 2015].
# Glottiphyllum oligocarpum

Glottiphyllum oligocarpum és una espècie de planta suculenta que pertany a la família de les aïzoàcies (Aizoaceae).

## Descripció

Glottiphyllum oligocarpum és una suculenta perennifòlia que pot créixer fins als 4 cm alçada. Produeix les seves fulles en dos rangs (dístics), tenint molts parells de fulles postrades per branca. Cada fulla està coberta amb una capa blanca i cerosa, que es pot eliminar. La fulla és gruixuda amb marges suaument arrodonits. Les tiges es ramifiquen fins que la planta forma un grup.
Els fruits sense tija tenen unes bases còniques i toves i cauen de la planta quan s'assequen, i es converteixen en fruits caiguts i espargeixen les llavors. Els fruits tenen valves altes i sense arestes amb un màxim de vuit lòculs.
Aquesta espècie s'assembla al seu parent proper Glottiphyllum nelii que se superposa a la seva distribució, però principalment creix al nord del Gran Karoo. Tanmateix, G.nelii té fulles brillants, sense cap recobriment pàl·lid cerós, i sovint té línies translúcides al llarg dels seus marges. G.nelii també té menys branques i menys fulles per branca.

## Distribució i hàbitat

Glottiphyllum oligocarpum creix a la província sud-africana del Cap Occidental a una alçada d'entre els 370 fins als 1020 m.
Aquesta espècie es troba en planes de quars obertes, a l'àrid nord-est del Petit Karoo ("Steytlerville Karoo") i la cantonada sud-est del Gran Karoo.

## Taxonomia

Glottiphyllum oligocarpum va ser descrit per Harriet Margaret Louisa Bolus i publicat a Notes Mesembryanthemum 2: 450, a l'any 1934.

### Etimologia

Glottiphyllum: nom genèric que prové del grec "γλωττίς" (glotis = llengua) i "φύλλον" (phyllos = fulla).
oligocarpum: epítet llatí que significa "amb pocs fruits".

## Referències

* 1 2 «Glottiphyllum oligocarpum». Conservatori i Jardí Botànic de Ginebra: Flora africana.
* ↑ Heidrun E.K. Hartmann, Horst Gölling (en anglès) A monograph on the genus Glottiphyllum (Mesembryanthema, Aizoaceae), 11, 1993, pàg. 40.
* ↑ «Glottiphyllum oligocarpum». Tropicos.org. Missouri Botanical Garden. [Consulta: 2 desembre 2021].
* ↑ «Dictionary of Botanical Epithets» (en anglès). [Consulta: 2 desembre 2021].
# István Gaál

István Gaál (25 d'agost de 1933 – 25 de setembre de 2007) va ser un director de cinema, productor de cinema i guionista hongarès. Va dirigir 27 pel·lícules entre 1956 i 1996.

## Filmografia seleccionada

* Els falcons (1970)
* Cserepek (1980)

## Referències

* ↑ Lexikon Regisseure und Kameraleute: A - Z. Originalausg. Reinbek bei Hamburg: Rowohlt-Taschenbuch-Verl, 1999, p. 175. ISBN 978-3-499-60651-9.
* ↑ rororo Filmlexikon. 1: Filme A-J: Filmbeispiele, Genres, Länder, Institutionen, Technik, Theorie, 20, p. 991. ISBN 978-3-499-16228-2.
# FEH

FEH té els següents significats:
* Federació Europea d'Handbol, màxim organisme rector de l'handbol d'Europa
* Front Ecologia i Humanisme, coalició electoral de Portugal
* Fire Emblem Heroes, videojoc de rol tàctic de la sèrie Fire Emblem
* Exohidrolasa del fructà (del seu nom en anglès Fructan ExoHydrolase), enzim catalitzador de la hidròlisi dels fructans
* Feh també és una variant del nom de la lletra fa de l'alfabet àrab
* feh també és el nom d'un visualitzador d'imatges orientat a les interfícies de línia d'ordres
# Cobh

Cobh (pron.: /ˈkoʊv/ o an Cóbh (en irlandès) és una ciutat portuària situada a la costa meridional del Comtat de Cork, a Irlanda. Cobh es troba al sud de Great Island, al Port de Cork. La població es troba davant Spike Island i Haulbowline Island. La Catedral de Sant Colomà, un dels edificis més alts d'Irlanda i seu de la Diòcesi de Cloyne, es troba en un punt elevat de la població.
El nom de la ciutat, que ha tingut nombrosos noms en irlandès, fou anomenada primer Cove ("La cova de Cork") en 1750. Cap al 1850 fou reanomenada Queenstown per a commemorar una visita de la reina Victòria. Aquest nom es va mantenir fins a la formació de l'Estat Lliure d'Irlanda fou reanomenada Cobh Cobh és la gaelització del nom anglès Cove i no té cap significat en irlandès.

## Agermanaments

* Kolbuszowa
* Ploërmel (Ploermael)
* Pontarddulais
* Cruzeiro (São Paulo)
* Lake Charles (Louisiana)

## Esports

Roy Keane, exjugador del Manchester United FC, i Stephen Ireland, exjugador de l'Aston Villa, debutaren com a professionals al Cobh Ramblers FC.

## Vegeu també

* Catedral de Sant Colman (Cobh)

## Referències

* ↑ Bureau of Military history, Dublin - Witness Statement of Seaus Fizgerald TD, Chairman of Cobh Urban Concil (1920-24) Arxivat 2013-11-04 a Wayback Machine. pages 21-22

## Enllaços externs

* Turisme aCobh
* Cobh Town Council
# Iakímivka (Zaporíjia)

* Per a altres significats, vegeu «Iakímivka».
Iakímivka (en ucraïnès Якимівка) és una vila de la província de Zaporíjia, Ucraïna. El 2022 tenia una població estimada d'11.069 habitants.

## Referències

* ↑ «Чисельність наявного населення України на 1 січня 2022» (en anglès i ucraïnès). Servei Estatal d'Estadística d'Ucraïna. [Consulta: 29 gener 2023].
# Ureasa

L'Ureasa és un enzim que catalitza la hidròlisi d'urea a diòxid de carboni i amoníac. Segons la reacció:
    (NH₂)₂CO + H₂O → CO₂ + 2NH₃
El 1926, James Sumner va demostrar que la ureasa és una proteïna. La ureasa es troba en bacteris, llevats, i diverses plantes superiors. L'estructura de la ureasa va ser primer resolta per P.A. Karplus el 1995.

## Característiques

* Zona activa
* Pes molecular: 480 kDa o 545 kDa per a la ureasa de Canavalia ensiformis.
* pH òptim: 7,4
* Temperatura òptima: 60 °C
* Especificitat enzimàtica: urea i hidroxiurea
* Inhibidor enzimàtic: metalls pesants (Pb$^-$ & Pb$^{2+}$)
La presència d'ureasa es fa servir en el diagnòstic d'espècies d'Helicobacter.

## Com prova de diagnòstic

Molts patògens dels tractes gastrointestinals o urinaris produeixen ureasa, per això es pot usar la presència d'ureasa per a detectar la presència de patògens.
Entre els patògens amb ureasa s'inclouen:
* Helicobacter pylori
* Proteus vulgaris
* Certs bacteris entèrics incloent Proteus spp., Klebsiella spp., Morganella, Providencia, i possiblement Serratia spp.
* Ureaplasma urealyticum, relacionat amb Mycoplasma spp.
* Cryptococcus spp., i fongs oportunistes

## Altres usos

Biosensors d'ureasa per detectar ions de metalls pesants
# Jintara Poonlarp

Jintara Poonlarp, en thai: จินตหรา พูนลาภ, (Roi Et, 6 de març de 1969 -) és una cantant i actriu tailandesa.

## Vida personal

Poonlarp nasqué a la Província de Roi Et, de Uthai i Jan Janlueang. Es casà amb Kobkitti Kaweesuntornkul.
Va gravar el seu primer àlbum Kid Tueng Phee Yao (tailandès คิดถึงพี่ยาว), però no va arribar a popularitzar-se. Es va unir a GMM Grammy, dirigida per Soraphet Pinyo i va gravar un segon àlbum Took Luak Auk Roang Riean .
El primer senzill, «Wan Phuean Kiean Jod Mai», «Koey Rak Tang Daen», «Phoo Nee Cham», «Nad Roe Boe Phor Ai», «Tangmo Jintara», «Tao Ngoy».

## Discografia
### Àlbum d'estudi

* Took lauk auk rong rian (ถูกหลอกออกโรงเรียน)
* Wan puean kian jot mai (วานเพื่อนเขียนจดหมาย)
* Rai oi khoi rak (ไร่อ้อยคอยรัก)
* Songsan huajai (สงสารหัวใจ)
* Uaipon hai puean (อวยพรให้เพื่อน)
* Phoo Nee Cham (ผู้หนีช้ำ)
* Mor Lam Sa On+Luk Thung Sa on 1st-14th (หมอลำสะออน+ลูกทุ่งสะออน ชุด 1-14)
* Jintara Krob Krueang 1st-9th (จินตหราครบเครื่อง ชุด 1-9)

### Singleton

* Tao Ngoy (เต่างอย)
* Phak Dee Tee Jeb (ภักดีที่เจ็บ)

## Referències

* ↑ «ThaiSunday.com - The Morlam, The Merrier». Arxivat de l'original el 2008-05-11. [Consulta: 4 agost 2019].
* ↑ «Bangkok's Independent Newspaper». Arxivat de l'original el 2007-09-29. [Consulta: 4 agost 2019].
* ↑ «Bangkok's Independent Newspaper». Arxivat de l'original el 2007-09-29. [Consulta: 4 agost 2019].
* ↑ ม่วนซื่น! อุปทูตฯ-นาวิกโยธินสหรัฐแดนซ์เพลง "เต่างอย" วันสงกรานต์
* ↑ "จินตหรา พูนลาภ" คว้า 2 ศิลปินร้อยล้านวิว! ร่วมงานในเอ็มวีใหม่ "ภักดีที่เจ็บ"
# FFB

FFB té els següents significats:
* Federació de Futbol de Burundi, màxima institució reguladora del futbol a Burundi
* Federació de Futbol de Belize, màxima institució reguladora del futbol a Belize
* Federació de Futbol de Belarús, màxima institució reguladora del futbol a Belarús
# Cobhlair Mor

Cobhlaith Mór Ní Conchobhair, dama gaèlica que va morir el 1395 a Irlanda.

## Vida

Va ser membre de la dinastia O'Conor (Uí Chronchobair), els ancestres de Síol Muireadaigh havien estat els Reis de Connacht des del segle vii. El seu pare, Cathal mac Domhnall Ó Conchobair, va regnar els anys 1318-24 i va ser el primer Ó Conchobhair Sligigh; El seu avantpassat, Tairrdelbach Ua Conchobair (mort l'any 1156), va ser un dels últims reis d'Irlanda.
Va ser una important dona irlandesa i una defensora de la cultura gaèlica en un temps en què va ser socavada pel rei Eduard III d'Anglaterra. En 1367, les tradicions gaèliques van ser declarades il·legals pels Estatuts de Kilkenny.
El seu obituari afirma que estava casada amb els següents reis gaètics:
* 1 - Niall Ó Domhnaill, rei de Tír Chonaill
* 2 - Aodh Ó Ruairc, rei de Breifne
* 3 - Cathal mac Aedh Breifneach Ó Conchobair, a Ríoghdhamhna i germà a Aedh mac Aedh Breifneach Ó Conchobair, rei el 1342.
En els annals del Regne d'Irlanda, se la coneix com a "Port na-d-Tri Namhat" (port de tres enemics) perquè els seus tres marits eren enemics els uns dels altres.
Va ser enterrada al monestir de Boyle.

## Referències

* ↑ Christine Meek. Women in Renaissance and Early Modern Europe. Portland, OR: Four Courts Press, 2000.
* ↑ McAuliffe, Mary. Christine Meek and Katharine Simms. ‘The Fragility of Her Sex’?: Medieval Irishwomen in Their European Context. Portland, OR: Four Courts Press, 1996, p. 153–62.
* ↑ «Annals of the Kingdom of Ireland, Volume 4 (AD 1373–1500)» p. 737. Corpus of Electronic Texts (UCC). [Consulta: 25 setembre 2013].
# Itureus

Els itureus eren un poble nòmada d'origen àrab o sirià, que vivia al territori de les tribus d'Israel, havent ocupat terres a les divisions de Rubén, Gad i Manassès, que els van sotmetre junt amb els hagarites. Amb el temps van tornar a ser independents i tot i que sotmesos pel rei David, van recuperar la llibertat. El 105 aC ocupaven probablement terres al nord de Galilea quan foren derrotats per Aristòbul I que va annexionar els seus dominis a Judea i els va convertir a la força a la religió jueva. Al 85 aC tornaven a ser independents sota el rei Ptolemeu I de Calcis. Va conservar el tron el 63 pagant una forta quantitat a Pompeu. El rei va morir el 40 aC el va succeir el seu fill Lisànies I, assassinat per Marc Antoni vers el 36 aC. Iturea va passar provisionalment a Síria; els itureus foren posats al cap de poc sota l'autoritat d'un cap àrab anomenat Zenodorus, que probablement va comprar el regne als romans, però a la seva mort vers el 20 aC [August] va concedir la regió a Herodes el Gran rei de Judea, el qual va morir el 4 aC. El seu fill Herodes Filip el va succeir com a tetrarca a Batanea, Iturea, Traconítida i Auranítida) mentre que Abilene fou donada a Lisànies II (possible fill de Lisànies I) el qual apareix vers el 15 dC governant aquest territori. A la mort d'Herodes Filip el 34 dC, els seus dominis d'Iturea i Traconitis foren donats per Cal·lígula al seu amic àrab Sohemus d'Iturea i l'Abilene fou afegida als dominis del seu amic Herodes I Agripa. Sohemus va morir al 49 dC i el seu regne fou afegit a la província romana de Síria. Després d'aquesta època ja no es torna a parlar dels itureus.

## Referències

* ↑ Tàcit. Annals, vol. IV: llibres XII-XIII. Fundació Bernat Metge, p. 34–. ISBN 978-84-7225-927-0.